钦定古今图书集成/明伦汇编/闺媛典/第369卷 > 梅询女
## 钦定古今图书集成/明伦汇编/闺媛典/第369卷 > 梅询女

按《罗湖野录》：“直龙图阁梅公询之女，号空室道人，幼
聪慧，乐于禅寂。因从夫守官豫章之分宁，遂参死心
禅师于云岩，既于言下领旨，自尔丛林知名。政和间，
居金陵，圜悟禅师住蒋山，佛眼禅师亦在焉，因机语相契，二师称赏。然道韵闲淡，似不能言者。至于开廓
正见，雅为精峭。后于姑苏西竺院薙发为尼，名惟久。”
宣和六年，趺坐而终。道人生于华胄，不为富贵笼络，
杰然追踪月上女，直趋无上菩提。又变形服，与铁磨
为伍。至于生死之际，效验异常。非志烈秋霜，畴克尔
耶？